
MÄÄRUS

Puuetega lapse hooldajale hooldajatoetuse 

määramise ja maksmise kord 
Määrus kehtestatakse Kohaliku omavalitsuse korralduse seaduse  § 22 lõike 1 punkti 5 ning Sotsiaalhoolekande seaduse § 23 lõike 1 ja § 26 alusel ning Vabariigi Valitsuse 18. veebruari 2010. a määruse nr 23 „2010. aasta riigieelarve seaduses kohaliku omavalitsuse üksustele eelarvete tasandusfondi määratud toetuste jaotus ning jaotamise ulatus, tingimused ja kord” § 20 alusel
§ 1.  Üldsätted 

(1) Käesolev määrus reguleerib 3-18-aastase raske või sügava puuetega lapse ühele vanemale, eestkostjale, hooldajale, või võõras- või kasuvanemale (edaspidi – hooldaja), kes ei tööta puuetega lapse kasvatamise tõttu, puuetega lapse hooldajatoetuse (edaspidi – toetus) määramise ja maksmise tingimusi ning korda. 

(2) Toetuse saaja on kohustatud tagama hooldatavale kõrvalabi, juhendamise või järelevalve igal ööpäeval eesmärgiga toetada hooldatava toimetuleku võimet.

(3) Toetus on linnaeelarves ettenähtud vahenditest (k.a. riigieelarvest linnaeelarvesse eraldatud vahendid) makstav toetus.

(4) Toetust määratakse ja makstakse hooldajale, kelle enda ja kelle hooldatava elukoht on Eesti rahvastikuregistri andmetel Narva linn.

(5) Toetuse maksmist korraldab ja maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi - Sotsiaalabiamet).

§ 2. Toetuse taotlemine

(1) Toetuse taotlemiseks esitab hooldaja Sotsiaalabiametile kirjaliku vormikohase taotluse koos vajalike dokumentidega (lisa 1).

(2) Toetuse taotlemise päevaks loetakse taotluse ja sellele lisatud dokumentide vastuvõtmise päev.

(3) Sotsiaalabiametil on õigus nõuda taotlejalt ja asutustest muid täiendavaid andmeid, dokumente või selgitusi taotluses esitatud andmete õigsuse tõestamiseks, millest taotleja informeeritakse avalduse vastuvõtmisel või kirjalikult 10 tööpäeva jooksul pärast taotluse vastuvõtmist.

(4) Taotlus võib jätta rahuldamata, kui 10 tööpäeva jooksul taotluse esitamisest või kirjaliku teate saatmisest ei ole esitatud täiendavalt nõutud andmeid või dokumente.

§ 3. Hooldusvajaduse hindamine 

(1) Hooldusvajaduse hindamiseks kasutab Sotsiaalabiamet hooldatava rehabilitatsiooniplaani, sotsiaalministeeriumi juhtumisplaani või teist ministeeriumi poolt kinnitatud hindamisinstrumenti. 

(2) Sotsiaalabiametil on õigus hooldusvajaduse väljaselgitamiseks külastada taotleja ja hooldatava kodu ning küsitleda hooldust vajava isiku lähedasi ja kogukonna liikmeid.

(3) Vajadusel võib Sotsiaalabiamet kaasata hooldusvajaduse hindamiseks perearste ja eraeksperte või pöörduda rehabilitatsioonikomisjoni poole.

(4) Hooldusvajaduse hindamise läbiviimiseks on Sotsiaalabiametil aega kuni 30 kalendripäeva alates toetuse taotluse saamisest.

(5) Hooldusvajadust ja hooldust hinnatakse vähemalt üks kord aastas.

§ 4. Toetuse määramine

(1) Toetust määratakse tähtajaliselt kuni hooldatava puude raskusastme kehtivuse lõpptähtajani, hooldusvajaduse muutmise või äralangemiseni ning hooldaja ja hooldatava tähtajalise elamisloa kehtivuse lõppemiseni.

(2) Toetus määratakse iga hooldatava kohta.

(3) Toetus määratakse toetuse taotlemise päevast, kuid mitte varem kui toetusele õiguse tekkimise päevast. 

(4) Sotsiaalabiamet teeb otsuse toetuse määramise või määramata jätmise kohta hiljemalt 10 tööpäeva jooksul peale hindamise läbiviimist. 

(5) Toetuse määramise või selle määramata jätmisest teatatakse taotlejale kirjalikult 10 tööpäeva jooksul otsuse tegemisest. 

(6) Sotsiaalabiametil on õigus määrata toetust erandkorras Linnavalitsuse sotsiaalkomisjoni ettepanekul.

§ 5. Toetuse määr 

Toetust makstakse hooldatava kehtiva puude raskusastme korral:

1) ühele hooldajale, kes ei tööta raske puudega lapse vanuses alates kolmest aastast kuni lapse täisealiseks saamiseni kasvatamise tõttu- 80 eurot. 

2) ühele hooldajale, kes ei tööta sügava puudega lapse vanuses alates kolmest aastast kuni lapse täisealiseks saamiseni kasvatamise tõttu- 100 eurot. 
§ 6. Toetuse maksmine

(1)  Toetust makstakse igakuiselt 15. kuupäevaks jooksva kuu eest alates toetuse määramise päevast.

(2) Toetust kantakse hooldaja arvelduskontole.

(3) Toetust ei maksta: 

1) hooldajale, kellele on määratud puuetega inimeste sotsiaaltoetuste seaduse alusel raske või sügav puue, kellel on piiratud teovõime, kelle üle on seatud eestkoste, kes elab hoolekandeasutuses, viibib haiglas hooldusravil või teistel põhjustel ei täida kohustust puuetega last kasvatada ja tema eest hoolitseda;

2) hooldajatoetust ei maksta puuetega lapse kohta, kes viibib hoolekandeasutuses.

§ 7.  Toetuse maksmise peatamine

Toetuse väljamaksmist peatatakse kui:

1) hooldaja asub tööle.

2) lapse paigutamisel hoolekandeasutusesse toetuse saaja või vastava asutuse teatise alusel.

3) linnavalitsuse korralduse alusel, kui hooldaja ei täida «Perekonnaseadusest» tulenevat kohustust puuetega lapse kasvatamisel ja tema eest hoolitsemisel;

4) toetusesaaja süüdimõistmise ja kinnipidamiskohtades viibimise ajaks.

§ 8. Toetuse maksmise jätkamine 

(1) Toetuse maksmise peatamise asjaolude äralangemisel jätkatakse toetuse maksmist nende asjaolude äralangemise päevast. 

(2) Enne toetuse maksmise jätkamist Sotsiaalabiametil on õigus viia läbi korduv hooldusvajaduse hindamine.

§ 9.  Toetuse maksmise lõpetamine

(1) Toetuse maksmist lõpetatakse, kui:

1) on ära langenud hooldajatoetuse maksmise põhjused;

2) hoolduse korraldamisel edaspidi muul viisil; 

3) kui hooldaja ei täida oma kohustusi puuetega lapse kasvatamisel ja tema eest hoolitsemisel;

4) hooldaja või hooldatava registreerimisel teise omavalitsusse;

5) muul põhjusel, kui hooldatav või hooldaja ei vasta enam käesolevas korras sätestatud tingimustele;

6) hooldaja või hooldatava surma korral.

(2) Toetuse maksmist on õigus lõpetada ja alusetult saadud toetust tagasi nõuda kui toetuse määramise aluseks olid taotleja poolt teadlikult esitatud valeandmed. Juhul kui isik keeldub valeandmete alusel saadud toetust vabatahtlikult tagastamast on Sotsiaalabiametil õigus nõuda toetuse tagastamist seadusega ettenähtud korras.

(3) Toetuse maksmine lõpetatakse toetuse maksmise lõpetamist tingivate asjaolude tekkimise kuupäevast.

§ 10. Teatamise kohustus

(1) Toetuse saaja on kohustatud teatama kirjalikult asjaoludest, mis toovad kaasa määratud toetuse maksmise peatamise, lõpetamise või suuruse muutmise 10 tööpäeva jooksul nende asjaolude tekkimisest.

(2) Enammakstud summad makstakse tagasi vabatahtlikult, vastasel juhul nõutakse sisse seadusega ettenähtud korras.

§ 11. Puuetega laste hooldajatoetuse rahavahendite ülejäägi kasutamine
(1) Puuetega laste hooldajatoetuse rahavahendite ülejääki võib kasutada keskmise, raske või sügava puudega lastele abivahendite toetuse, sõidutoetus ja rehabilitatsioonitoetuse maksmiseks, samuti saab kasutada sotsiaaltoetuste maksmise või sotsiaalteenuste osutamise korraldamisega seotud kuludeks (ruumide ülalpidamine, personali koolitus, inventari ja kontoritehnika soetamine, personali transpordikulud) ja sotsiaalteenuste arendamise kuludeks. Toetusi makstakse puuetega laste hooldajatoetuse rahavahendite ülejäägi olemasolul. 
(2) Sotsiaalabiametil on õigus Narva Linnavalitsuse sotsiaalkomisjoni ettepanekul erandkorras kasutada puuetega laste hooldajatoetuse rahavahendite ülejääki toetuste väljamaksmiseks ka määruses ettenägemata juhtudel või kinnitatud piirmäärasid ületavas summas.
§ 12 Abivahendite toetuse, sõidutoetuse ja rehabilitatsioonitoetuse mõisted, piirmäärad ja nende saamise õigustatud isikud
(1) Abivahendite toetus on abivahenditega soetamisega seotud kulude osaliseks hüvitamiseks ettenähtud toetus. Abivahenditeks loetakse antud korra mõttes inhalaatorid ning Sotsiaalministri 14.12.2000 a määruse 79 lisades 1 ja 2 märgitud abivahendid. Toetuse piirmäär on 70 eurot  aastas. Toetust on õigus saada keskmise, raske ja sügava puudega lastel. 

(2) Sõidutoetus on eriarsti külastamise, taastusravi või rehabilitatsiooniga seotud sõidukulude osaliseks hüvitamiseks ettenähtud toetus. Sõidukulusid hüvitatakse ainult väljapoole Narvat sõidu puhul. Toetuse piirmäär on kuni 50 eurot aastas. Toetust on õigus saada keskmise, raske ja sügava puuetega lastel.

(3) Rehabilitatsioonitoetus on rehabilitatsiooniteenuste saamisega seotud kulude osaliseks hüvitamiseks ettenähtud toetus. Toetust on võimalik taotleda vaid peale vastava teenuse saamist rehabilitatsiooniplaani alusel. Rehabilitatsiooniteenusteks loetakse antud korra mõttes logopeedi teenus, füsioteraapia, eripedagoogi teenus, tegevusteraapia, psühholoogi teenus ja sotsiaalnõustamine. Toetuse piirmäär on 195 eurot (3051,09 krooni) aastas. Toetust on õigus saada keskmise puudega lastel.

§ 13 Abivahendite toetuse, sõidutoetuse ja rehabilitatsioonitoetuse taotlemine

(1) Toetuse taotlemiseks peab lapse seaduslik esindaja esitama Sotsiaalabiametile:

1) vormikohase taotluse (lisad 2 ja 3), 

2) arstliku ekspertiisi otsuse koopia ja rehabilitatsiooniplaani koopia,  

3) dokumendid, mis tõendavad hüvitamisele kuuluvad kulud, ehk dokumendid, kus on nimetatud abivahendite soetamiseks ja/või rehabilitatsiooniteenuse saamiseks ja/või väljapoole Narvat sõiduks kantud kulud. Abivahendite toetuse taotlemisel tuleb esitada ka arstitõendi, mis kinnitab abivahendites vajaduse. Kuludokumentideks loetakse müügitšekk, arve ning sõidupiletid. 
(2) Toetust on õigus taotleda kolme kuu jooksul pärast kulu kandmist, millega seoses toetust taotletakse. 
(3) Sotsiaalabiametil on õigus nõuda taotlejalt muid täiendavaid andmeid, dokumente või selgitusi taotluses esitatud andmete õigsuse tõendamiseks.
(4) Sotsiaalabiamet võtab vastu otsuse taotluse rahuldamise või rahuldamata jätmise kohta 10 tööpäeva jooksul taotluse läbivaatamiseks vajalike dokumentide ja andmete esitamise päeva alates. Taotluse puuduste või täiendavate andmete, dokumente või selgitusi esitamise vajaduse kohta taotleja informeeritakse taotluse vastuvõtmisel või kirjalikult 10 tööpäeva jooksul pärast taotluse vastuvõtmist. Taotlus võib jätta rahuldamata, kui määratud tähtajaks ei ole esitatud täiendavalt nõutud andmeid, dokumente või ei ole antud selgitusi.
§ 14.  Vaidlustamine

Isik, kes leiab, et käesoleva määruse alusel antud haldusaktiga on rikutud tema õigusi või piiratud tema vabadusi, võib esitada vaide või pöörduda kohtu poole seadusega ettenähtud korras.

§ 15.  Rakendussätted
(1) Määrus jõustub seadusega sätestatud korras.

(2) Narva Linnavolikogu 21.10.2010 määrus nr 47 “Puuetega lapse hooldajale hooldajatoetuse määramise ja maksmise kord Narva linnas” tunnistatakse kehtetuks.



Aleksandr Jefimov
Esimees

Määruse “Puudega lapse hooldajale hooldajatoetuse määramise ja maksmise kord ” lisa 1

Narva linna Sotsiaalabiamet                                             taotluse reg.nr .............................                                                           

Linda 4, 20309 Narva                                                          hindamine....................................

PUUETEGA LAPSE HOOLDAJALE HOOLDAJATOETUSE TAOTLUS

Hooldajatoetuse taotleja andmed:

	Eesnimi
	Perekonnanimi
	Isikukood

	
	
	
	
	
	
	
	
	
	
	
	
	

	Elukoht: maakond/vald/linn/küla


	Tänav/maja/korter
	Kontakttelefon:

	Isikut tõendav dokument (nimetus)


	Number:
	Kehtiv kuni

	Elamisluba:

□ pole vaja     □ alaline      □ tähtajaline alates _ _ / _ _ / _ _ _ _  kuni  _ _ / _ _ / _ _ _ _


Hooldatava andmed:

	Eesnimi
	Perekonnanimi
	Isikukood

	
	
	
	
	
	
	
	
	
	
	
	
	

	Elukoht: maakond/vald/linn/küla


	Tänav/maja/korter,             Kontakttelefon:                       

	Isikut tõendav dokument (nimetus)


	Number:
	Kehtiv kuni

	Elamisluba:

□ pole vaja     □ alaline      □ tähtajaline alates _ _ / _ _ / _ _ _ _  kuni  _ _ / _ _ / _ _ _ _


Palun määrata hooldajatoetus:

· 3–16-aastase keskmise, raske või sügava puudega last kasvatavale hooldajale 

· 16–18-aastase raske puudega last kasvatavale hooldajale

· 16–18-aastase sügava puudega last kasvatavale hooldajale

Määratud hooldajatoetust palun maksta minu __________ panka arvele nr. _______________________ 

Taotlusele on lisatud järgmised dokumentide koopiad:

□ taotleja isikut tõendav dokument 

□ lapse sünnitunnistus 

□ lapse arstliku ekspertiisi otsus 

□ lapse rehabilitatsiooniplaan

□ taotleja tööraamat või muu dokument mittetöötamise kohta

□ üksikvanema tõend 

□ perekonnaseisu tõendav dokument (abielutunnistus, abielulahutuse tunnistus, kohtumäärus) 

□ koopia kohtumäärusest eestkostja määramise kohta või lepingust perekonnas hooldamise kohta

□ teise vanema kirjalik nõusolek, kui kumbki vanem ei tööta, 

□ teise vanema puudumisel taotleja omakäeline kinnitus, et ta kasvatab puuetega last üksinda

□ muu (täpsustada): ___________________________________________________________________

____________________________________________________________________________________

Kinnitan, et mul on  Perekonnaseaduse mõistes ülalpidamiskohustus hooldatava suhtes. Kinnitan esitatud andmete õigsust. Olen tutvunud hooldajatoetuse maksmise tingimustega. Kohustun hiljemalt 10 päeva jooksul teatama Sotsiaalabiametile kirjalikult asjaoludest, mis toovad kaasa hooldajatoetuse maksmise peatamist, lõpetamist või suuruse muutmist.

_________________     _ _ / _ _ / _ _ _ _ .a.      
_______________         _ _ / _ _ / _ _ _ _ .a.

    Taotleja allkiri
  Kuupäev

             Ametniku allkir             Vastuvõtmise kuupäev

 Määruse “Puudega lapse hooldajale hooldajatoetuse määramise ja maksmise kord” lisa 2
Narva linna Sotsiaalabiametile

Puuetega lastele abivahenditoetuse, sõidutoetuse ja rehabilitatsiooniteotuse taotlus

Lapse nimi_________________________________________Isikukood____________________

Elukoht_______________________________________________

Lapse seadusliku esindaja nimi_____________________________________________________

Isikukood____________________________Elukoht ___________________________________

Palun eraldada:

⁭ Abivahendite toetus

⁭ Sõidutoetus

⁭ Rehabilitatsioonitoetus

seoses kulude kandmisega, mis on tingitud lapse erivajadustest. 

Taotlusele lisan järgmised dokumendid :  

____________________________________________________________________________
Toetus palun kanda ______________________________________________arvelduskontole   

nr __________________________ .

Kinnitan esitatud andmete õigsust oma allkirjaga.

Allkiri_________________________________                          

Kuupäev_______________________________
OTSUS: (täidab Sotsiaalabiameti direktor)

 Määrata ja maksta  abivahendite toetus/ sõidutoetus/ rehabilitatsioonitoetus
  summas __________ krooni

 Keelduda toetuse maksmisest

Toetuse maksmisest keeldumise põhjus:

__________________________________________________________________________________
____________________________________________________________________________________________________________________________________________________________________
__________________________________________________________________________________
__________________________________________________________________________________
__________________      __________________       

         (kuupäev)                             (allkiri)                                    

Õiend

Narva Linnavolikogu määruse  „Puuetega lapse hooldajale hooldajatoetuse määramise ja maksmise kord“ eelnõu juurde

Alates 2009. aastast oli kohaliku omavalitsuste pädevusse üle antud kohustus korraldada hooldajatoetuse väljamaksmist puuetega lapse hooldajale. Vahendeid toetuse väljamaksmiseks eraldab riik, kuid toetuse määramine ja väljamaksmine toimub kohaliku omavalitsuse õigusaktide alusel. 

Alates 21.12.2010 reguleerib toetuse väljamaksmist Narva Linnavolikogu määrus nr 47 „Puuetega lapse hooldajale hooldajatoetuse määramise ja maksmise kord“. Määrus reguleerib  ka puuetega laste hooldajatoetuseks eraldatud vahendite ülejäägi kasutamist. 

Narva Linnavolikogu määrus nr 47 vajab praegu oluliselt muutmist. Seoses muutmiste suure arvuga, uuendatud korra lugemine ja arusaamine oleks raskendatud, seetõttu tuleb Narva Volikogu 21.12.2010 määruse nr 47 kehtetuks tunnistada ja anda uut määrust „Puuetega lapse hooldajale hooldajatoetuse määramise ja maksmise kord ”.

Võrreldes kehtiva määrusega, uus kord võimaldab täpsemalt reguleerida taotlemise protseduuri ja tõsta toetuste suurust.

Nimelt kinnitatakse uus hooldajatoetuse suurust. Ühele hooldajale, kes ei tööta raske puudega lapse vanuses alates kolmest aastast kuni lapse täisealiseks saamiseni kasvatamise tõttu- 80 eurot ning sügava puuetega lapse hooldajale -100 eurot. 

Vabariigi Valitsuse 05. aprilli 2012. a määruse nr 32 „ 2012. aasta riigieelarve seaduses kohaliku omavalitsuse üksustele määratud tasandus- ja toetusfondi jaotus ning jaotamise ulatus, tingimused ja kord“ alusel võib puuetega laste hooldajatoetuseks eraldatud vahendite ülejääki kasutada täiendavate sotsiaaltoetuste väljamaksmiseks.

Puuetega laste hooldajatoetuseks eraldatud vahendite ülejäägi vahenditest toimub abivahendite toetuse, sõidutoetuse ja  rehabilitatsioonitoetuse väljamaksmine.  Määrusega kinnitatakse uus abivahendite toetuse ja sõidutoetuse piirmäärad.  Abivahenditoetuse piirmääraks on 70 eurot aastas ning sõidutoetuse piirmääraks on 50 eurot aastas. 
Puuetega laste hooldajatoetuseks eraldatud vahendite ülejäägi piisava koguse korral on võimalik väljamaksta antud sihtrühmale ka muid toetusi. Puuetega lapsi kasvatavad perekonnad on sageli sotsiaalselt vähekindlustatud, omavad madalat sissetulekut ning seetõttu vajavad riigi ja kohaliku omavalitsuse poolt materiaalset lisatoetust. 
Kuna laste tervisehäired on väga erinevad, tekivad perekondadel erineva iseloomuga laste puudest tingitud kulutused. Kõiki perekondade materiaalsete raskuste tekkimist põhjustavaid situatsioone on võimatu korras ette näha, kuid selleks, et abistada kõige rohkem materiaalset toetust vajavaid perekondi, oli otsustatud kinnitada, et Sotsiaalabiametil on õigus Narva Linnavalitsuse sotsiaalkomisjoni ettepanekul erandkorras kasutada puuetega laste hooldajatoetuse rahavahendite ülejääki toetuste väljamaksmiseks ka määruses ettenägemata juhtudel või kinnitatud piirmäärasid ületavas summas.
Arvestades ülaltoodus, taotleb Sotsiaalabiamet Narva Volikogu 21.12.2010 määruse nr 47 kehtetuks tunnistamisest ja uue määruse „Puuetega lapse hooldajale hooldajatoetuse määramise ja maksmise kord ” andmist.
Galina Vologdina

Narva linna Sotsiaalabiameti direktori kohusetäitja

T.Patsanovskaja

3569610
